Sarriguren

**Sarriguren** ye una localidat espanyola d'a Comunidat Foral de Navarra perteneixient a lo municipio d'Egüés. Ye situada en a Merindad de Sangüesa, en a Cuenca de Pamplona y a 4 km d'a capital d'a comunidat, Pamplona, a que la suya aria metropolitana perteneixe. Ye la capital d'a val dende 2011 y la localidat con mayor población con 15.035 habitants en 2018 (seguntes lo INE).



## Cheografía
O nuclio urbano ye situau en meyo d'una zona de suaves y extensas plana cubiertas de cerial dominadas por l'altura d'a Higa de Monreal. Cal destacar lo sobrebueno grau de conservación d'o suyo habitat ecolochico.

## Historia

### Prehistoria
Mientres las obras d'urbanización d'as diferents fases de Sarriguren como Ecociudad, estioron numerosos los hallazgos prehistoricos. Los mas destacables estioron restas d'estructuras de combustión (descubiertos entre las obras d'extensión de l'Avenida Europa) de fa mas de 4.500 anyos​, lo que deixa muestras que la historia de Sarriguren como lugar habitau tiene, a lo menos, 6.500 anyos. 

### Edat Meya
En a Edat Meya, Sarriguren ye una chicota aldea, lo suyo nombre consta en documentos escritos dende prencipios d'o sieglo XIII, encara que la información que proporcionan ye muito escasa. Mediado lo sieglo XIV, en 1366, la villa conta con tres fuegos u fogars de labradors. Amás, en a población residía tamién un infanzón o belún d'a baixa nobleza y ye probable que a ista familia perteneixese lo torreón de piedra que se conserva en a localidat. Mientres las obras d'urbanización d'a Ecociudad de Sarriguren se troboron tres necropolis medievals​ (en as inmediaciones d'a parroquia de Santa Engracia y en o solar d'o colechio publico. 

### Edat Moderna
Un texto d'o sieglo XV pareixe corresponder con unas ordenanzas que, renovadas dimpués en o sieglo XVI, regulaban las relacions socials d'a comunidat vecinal. Este texto nos permite conoixer la suya organización y modos de vida, en a cuala los vecins se reunen pa administrar los suyos afers en consello, *plega et bazarre*. La maxima autoridat la ostenta un churau, que interviene en os pleitos entre los vecins, fa alzar los buens costumbres, cobra y administra las contribucions reals u comunals, y custodia y fa complir las ordenanzas. En este periodo, la economía se basa fundamentalment en l'agricultura y la ganadería. Amás, las ordenanzas citan una fuent d'a cuala los vecins preneban augua. Esta fuent, sin duda, se corresponde con a descubierta en as obras d'a nueva urbanización, que ha estau restaurada.

### Edat contemporania

## Urbanismo

Cal destacar la construcción d'una novedosa urbanización conoixida como *EcoCiudad* en a que en a suya construcción se incluyen criterios de respecto a lo medio ambient y tamién fer de l'actual nuclio urbano o centro d'a vida social d'ista nueva urbanización.

O proyecto d'a EcoCiudad de Sarriguren ye una iniciativa d'o Gubierno de Navarra, a traviés d'a sociedat publica Nasursa (*Navarra de Suelo Residencial, S.A.*) y disenyau por l'equipo d'urbanistas *Taller de Ideas*. Estió considerau como una buena practica de desarrollo sustenible y amparau por a ONU en a reunión que tenió lugar en Dubái en l'anyo 2000.

## Referencias

## Vinclos externos

*  Diario dichital d'a ''Ecociudad de Sarriguren''.